Knarr (kjølbåt)

miniatyr|Regatta med startfelt med bare Knarrer.
Knarr er en lang, smal kjølbåt konstruert av Erling L. Kristofersen.Om Knarr og Erling L. Kristofersen.  Betegnelsen knarr brukes også om en båttype fra vikingtiden.

Knarren ble tegnet under andre verdenskrig og satt i produksjon ca. 1947. De fleste ble bygget av Oregon pine på eikespant. Som trebåt ble Knarren bygget til 1965/1966 ved Grimsøykilens Båtbyggeri i tidligere Skjeberg kommune, mens den senere er bygget i glassfiber (Knarr Variant (Ô)) ved Børresen Baadebyggeri i Danmark. Fra 2005 har Schneidereit båtbyggeri i Tyskland bygget nye plastbåter.

Knarren er en robust båt med enkel seilføring. Knarren ble bygget i to versjoner – vanlig kystseiler og som innsjøseiler under betegnelsen «San Francisco-knarr». Den siste med en annen rigg. Kristofersen har også konstruert den noe mindre Kutter. Begge disse båtene er bygget på en «lest» eller jigg. Kutteren har flatt dekk, mens Knarren har en lav hytte med buet tak med en køye på hver side inne.

Siden 1954 har det vært arrangert offisielle norgesmesterskap, og siden 1969 har det vært internasjonale mesterskap.

De fleste båtene finnes i Oslo, Bergen, Drammen, Danmark (Øresund) og i San Francisco.

Se også
Kutter.

Referanser

 Eksterne lenker 
 Norsk Knarrklubb.
 Schneidereit båtbyggeri.
 Video fra regatta med Knarr, Austevoll-Hjellestad 2016.

Kategori:Kjølbåtmodeller
Kategori:Norske båttyper
Kategori:Artikler i sjøfart-prosjektet